2014.12.19. Az Európai Unió Hivatalos Lapja L 365/143 HATÁROZATOK A TANÁCS HATÁROZATA (2014. december 16.) a Régiók Bizottsága összetételének megállapításáról (2014/930/EU) AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 305. cikkére, tekintettel az Európai Bizottság javaslatára, mivel: (1) — Az Európai Unió működéséről szóló szerződés (EUMSZ) 300. cikke meghatározza a Régiók Bizottságának össze- tételére vonatkozó szabályokat. (2) — Az EUMSZ 305. cikke úgy rendelkezik, hogy a Tanácsnak meg kell állapítania a Régiók Bizottságának összetételét. A tagok száma nem haladhatja meg a 350-et. (3) — A Régiók Bizottsága 2010. október 6-án a Bizottságnak és a Tanácsnak szóló ajánlásokat fogadott el a Régiók Bizottságának jövőbeli összetételéről (". (4) — A Régiók Bizottsága összetételének jelenlegi egyensúlyát a lehető legnagyobb mértékben meg kell tartani, mivel az az egymást követő kormányközi konferenciák eredményeképpen jött létre. (5) — E határozat átmeneti jellegű, mivel elfogadására egy különös jogi kérdés megoldása — nevezetesen a Régiók Bizott- sága tagjainak az egymást követő kormányközi konferenciák során kialakított teljes létszáma és a tagoknak az EUMSZ 305. cikkében megállapított maximális száma közötti eltérés kiküszöbölése — céljából kerül sor. (6) — E határozat elfogadására a Régiók Bizottságát érintő különös körülményekkel összefüggésben kerül sor, és e hatá- rozat nem teremt precedenst egyik intézmény összetételére nézve sem. (7) — Ezt a határozatot a Tanács a Bizottság javaslata alapján, a Régiók Bizottsága 2020-tól kezdődő megbízatására való tekintettel kellő időben — de a következő bővítésre figyelemmel mindenképpen - felülvizsgálja. (8) — A felülvizsgálatot e határozat eredményének alapján kell elvégezni, vagyis annak során tiszteletben kell tartani a határozat által azon tagállamok számára meghatározott mandátumok számát, amelyeket a jelenlegi módosítás érint. E felülvizsgálat eredményeként a jelenlegi határozat által érintett tagállamok tekintetében nem csökkenthető majd tovább a mandátumok száma. (9) — Annak érdekében, hogy a Régiók Bizottságának összetétele a jelenlegi tagok hivatali idejének lejártáig össz- hangban legyen Horvátország csatlakozási okmányának 24. cikkével, e határozat hatálybalépését az említett lejárat napjáig el kell halasztani, ELFOGADTA EZT A HATÁROZATOT: 1. cikk A Régiók Bizottsága tagjainak száma a következő: Belgium 12 Bulgária 12 () CdR 137/2010 fin (https://dm.cor.europa.eu/corDocumentSearch/Pages/redsearch.aspx).